CELEX: 62021CN0505
Language: fi
Date: 2021-08-18 00:00:00
Title: Asia C-505/21: Ennakkoratkaisupyyntö, jonka Tribunal du travail de Liège (Belgia) on esittänyt 18.8.2021 – FU v. Agence fédérale pour l’Accueil des demandeurs d’asile (Fedasil)

11.10.2021   
            
            
               FI
            
            
               Euroopan unionin virallinen lehti
            
            
               C 412/8
            
         
      Ennakkoratkaisupyyntö, jonka Tribunal du travail de Liège (Belgia) on esittänyt 18.8.2021 – FU v. Agence fédérale pour l’Accueil des demandeurs d’asile (Fedasil)
      (Asia C-505/21)
      (2021/C 412/06)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Tribunal du travail de Liège
      
         Pääasian asianosaiset
      
      
         Kantaja: FU
      
         Vastaaja: Agence fédérale pour l’Accueil des demandeurs d’asile (Fedasil)
      
         Ennakkoratkaisukysymykset
      
      
                  1)
               
               
                  Onko Dublin III -asetuksen eli asetuksen N:o 604/2013 (1) 27 artiklan 3 kohtaa, luettuna tarvittaessa Euroopan unionin perusoikeuskirjan 47 artiklan valossa, tulkittava siten, että se on esteenä kansalliselle lainsäädännölle, jonka mukaan hakijan siirtämistä kansainvälistä suojelua koskevan hakemuksen käsittelemiseen toimivaltaiseksi todettuun valtioon koskevan päätöksen täytäntöönpanon tavanomaista lykkäämistä koskeva hakemus, joka tehdään yhdessä tämän päätöksen kumoamiseksi nostetun kanteen kanssa, ei lykkää siirron täytäntöönpanoa siihen asti, kunnes kyseinen lykkäämishakemus on ratkaistu?
               
            
                  2)
               
               
                  Onko Dublin III -asetuksen eli asetuksen N:o 604/2013 27 artiklan 3 kohtaa, luettuna tarvittaessa Euroopan unionin perusoikeuskirjan 47 artiklan valossa, tulkittava siten, että se on esteenä kansalliselle lainsäädännölle, jonka mukaan hakijan siirtämistä kansainvälistä suojelua koskevan hakemuksen käsittelemiseen toimivaltaiseksi todettuun valtioon koskevan päätöksen täytäntöönpanon lykkäämistä koskeva hakemus lykkää siirron täytäntöönpanoa siihen asti, kunnes kyseinen lykkäämishakemus on ratkaistu, vain sillä edellytyksellä, että lykkäämishakemus on tehty erittäin kiireellisesti, jos hakijaan kohdistetaan maastapoistamis- tai palauttamistoimenpide, jonka täytäntöönpanon uhka on välitön, ja etenkin, jos häntä pidetään säilössä tai jos hänet on asetettu hallituksen valvontaan ja jos hän ei ole vielä hakenut kyseisen toimenpiteen täytäntöönpanon tavanomaista lykkäämistä yhdessä siitä nostetun kumoamiskanteen kanssa?
               
            
         (1)  Kolmannen maan kansalaisen tai kansalaisuudettoman henkilön johonkin jäsenvaltioon jättämän kansainvälistä suojelua koskevan hakemuksen käsittelystä vastuussa olevan jäsenvaltion määrittämisperusteiden ja -menettelyjen vahvistamisesta 26.6.2013 annettu Euroopan parlamentin ja neuvoston asetus (EU) N:o 604/2013 (EUVL 2013, L 180, s. 31).